b'\n_START_ARTICLE_\nWilliam Grover-Williams\n_START_SECTION_\nKariera\n_START_PARAGRAPH_\nWilliam Grover-Williams se je rodil 16. januarja 1903 v Montrougu, predmestju Pariza, angle\xc5\xa1kemu o\xc4\x8detu in francoski materi. Ob izbruhu prve svetovne vojne se je dru\xc5\xbeina preselila v Monako, kjer se je William zaposlil kot \xc5\xa1ofer. Pou\xc4\x8den kot mehanik in fasciniran nad motoriziranimi vozili, je Grover-Williams kupil motocikel in z njim za\xc4\x8del dirka\xc5\xa1ko kariero. Po vrnitvi v Pariz leta 1919 je delal kot \xc5\xa1ofer znanem irskemu umetniku Williamu Orpenu._NEWLINE_V sezoni 1926 se je za\xc4\x8del z Bugattijem udele\xc5\xbeevati francoskih dirk. Prvo zmago je dosegel v sezoni 1928, ko je zmagal na dirki za Veliko nagrado Francije. Zmago na dirki za Veliko nagrado Francije je ponovil tudi v naslednji sezoni 1929, ko je bila to edina evropska dirka najvi\xc5\xa1jega range Grandes \xc3\x89preuves, ob tem pa \xc5\xa1e na prvi dirki za Veliko nagrado Monaka z dirkalnikom Bugatti 35B, kjer je premagal favoriziranega Rudolfa Caracciolo z Mecedesom._NEWLINE_V sezoni 1931 je skupaj s Cabertom Conellijem zmagal na prvenstveni dirki za Veliko nagrado Belgije, ob tem pa \xc5\xa1e na dirki za Veliko nagrado La Baule, na kateri je zmagal \xc5\xa1e v letih 1932 in 1933. Nato se je udele\xc5\xbeeval dirk le \xc5\xa1e ob\xc4\x8dasno do izbruha druge svetovne vojne, kjer je sodeloval v francoskem odporni\xc5\xa1kem gibanju skupaj z dirka\xc4\x8dema Robertom Benoistom in Jeanom-Pierrom Wimillom, bil zajet in s strani Nemcev leta 1945 usmr\xc4\x8den v Berlinu.'